钦定古今图书集成/明伦汇编/氏族典/第636卷 > 《凌迪知万姓统谱》 > 侯莫陈凯
## 钦定古今图书集成/明伦汇编/氏族典/第636卷 > 《凌迪知万姓统谱》 > 侯莫陈凯

按《周书侯莫陈崇传》：“琼弟凯，字敬乐，性刚正，颇好经
史。随兄崇以军功赐爵下蔡县男。大统元年，为东宫
侍书，从太祖擒窦泰，破沙苑阵，以功拜宁远将军，累
迁羽林监、东宫洗马、太子庶子，进授都督。十四年，兄
崇以平原州功，赐爵灵武县侯，诏听转授。凯累迁东
宫武卫率、尚书右丞，转左丞，进位车骑大将军，仪同”
三司。六官建，授司门下大夫。孝闵帝践祚，拜工部中
大夫，进爵为公，复除工部中大夫。世宗初，出为宜州
刺史。武成二年，入为礼部中大夫。保定中，复为陵州
刺史，转丹州刺史。所在颇有政绩。天和中，入为司会
中大夫。建德二年，为聘齐使主。